 Ilu 3  Nwa m, echefula iwu m, ka obi gị debekwa ihe m nyere niwu,nihi na ogologo ndụ na ọtụtụ afọ ndụ na udo ka a ga-atụkwasịrị gị.Ka obiọma na eziokwu ghara ịhapụ gị. Kee ha gburugburu olu gị. Dee ha nelu mbadamba nkume nke bụ obi gị,ka i wee nweta ihu ọma na ezi nghọta nanya Chineke na mmadụ.Jiri obi gị dum tụkwasị Jehova obi, adaberekwala ná nghọta gị.Nụzọ gị niile, mara ya, ya onwe ya ga-emekwa ka ụzọ gị kwụrụ ọtọ.Abụla onye maara ihe nanya onwe gị. Tụọ egwu Jehova, hapụkwa ihe ọjọọ.Ka ọ bụrụ ihe na-agwọ otubo gị, bụrụkwa ihe na-eme ka i nwee ume nọkpụkpụ gị.Jiri ihe gị ndị dị oké ọnụ ahịa sọpụrụ Jehova, tinyere mkpụrụ mbụ nke ihe ubi gị dum.Mgbe ahụ, ụlọ nkwakọba ihe gị ga-ejupụta nọtụtụ ihe; olulu nzọchapụta mmanya gị ga-ejubigakwa ókè.Nwa m, ajụla ịdọ aka ná ntị Jehova; akpọkwala ịba mba ya asị,nihi na onye Jehova hụrụ nanya ka ọ na-abara mba, ọbụna dị ka nna si abara nwa ya nke ihe ya dị ya mma mba.Obi ụtọ na-adịrị onye chọtaworo amamihe, na onye nwetara nghọta,nihi na ọ dị mma inweta ya dị ka uru karịa inweta ọlaọcha dị ka uru, inweta ya dị ka ihe mmadụ rụpụtara dịkwa mma karịa inweta ọlaedo.Ọ dị oké ọnụ ahịa karịa nkume kọral, ọ dịghịkwa ihe ọ bụla ọzọ na-atọ gị ụtọ nke pụrụ ịha ka ya.Ogologo ndụ dị naka nri ya; akụnụba na ùgwù dịkwa naka ekpe ya.Ụzọ ya bụ ụzọ obi ụtọ, okporo ụzọ ya niile bụkwa udo.Ọ bụụrụ ndị na-ejide ya aka osisi nke ndụ, ndị na-ejidesikwa ya aka ike ka a ga-akpọ ndị obi ụtọ.Jehova ji amamihe tọọ ntọala ụwa. O jikwa nghọta mee ka eluigwe guzosie ike.Ọ bụ ihe ọmụma ya ka o ji kewaa ogbu mmiri dị iche iche, mmiri na-esikwa nígwé ojii na-ezo ntakịrị ntakịrị.Nwa m, ka ihe ndị a ghara ịpụ nanya gị. Chekwaa ezi amamihe na ikike iche echiche,ha ga-abụkwara mkpụrụ obi gị ndụ, bụkwaara olu gị ihe ịchọ mma.Mgbe ahụ, ị ga na-eje ije nụzọ gị nobi iru ala, ọbụna ụkwụ gị agaghị akpọ nihe ọ bụla.Mgbe ọ bụla i dinara ala, ụjọ agaghị atụ gị; ị ga-edinakwa ala, ụra gị ga-atọkwa gị ụtọ.Ị gaghị atụ egwu ihe mberede ọ bụla nke na-emenye ụjọ, ị gaghịkwa atụ egwu oké ifufe mmiri nke na-abịakwasị ndị ajọ omume, nihi na ọ na-abịa.Nihi na Jehova ga-abụ obi ike gị, ọ ga-echebekwa ụkwụ gị ka a ghara ịnwụde ya.Ajụla imere ha ihe ọma bụ ndị e kwesịrị imere ya, mgbe ọ dị nike aka gị ime ya.Asịla mmadụ ibe gị: Lawa, bịaghachi, m ga-enyekwa gị ya echi, mgbe ọ dị ihe i nwere.Akparala mmadụ ibe gị nkata ihe ọjọọ ọ bụla, mgbe o chere na gị na ya bi nudo.Gị na mmadụ esela okwu nefu, ma ọ bụrụ na ọ dịghị ihe ọjọọ o mere gị.Enwerela onye na-eme ihe ike anyaụfụ, ahọrọkwala ụzọ ya ọ bụla.Nihi na onye aghụghọ bụ ihe arụ nanya Jehova, ma ya na ndị na-eme ihe neziokwu na-enwe mmekọrịta chiri anya.Ọbụbụ ọnụ Jehova na-adịkwasị ụlọ onye ajọ omume, ma ebe obibi nke ndị ezi omume ka ọ na-agọzi.Ọ bụrụ ndị na-akwa emo, ọ ga-akwa ha emo; ma ọ ga-emere ndị dị umeala nobi amara.Nsọpụrụ ka ndị maara ihe ga-enweta, ma ndị nzuzu na-enye ihe ihere otuto. 